runetrust/blame-folketinget-dk huggingface dataset:
Margrethe Vestager (RV), 2009-04-16:
det passive syn er jo også fru Pia Kjærsgaards ansvar, og det er også det, fru Pia Kjærsgaard vil blive stillet til regnskab for, når fru Pia Kjærsgaard tilsyneladende ikke insisterer på et nyt politisk projekt, men falder helt ned som lammet, når det kommer til stykket, og bare glad tropper op og ønsker at fortsætte med det ansvar, fru Pia Kjærsgaard har for de sidste 8 års førte politik.
Anders Fogh Rasmussen (V), 2005-06-01:
Da TV 2 blev sat til salg i efteråret 2004, indgik det i beslutningsgrundlaget, at det ikke kunne udelukkes, at de på det tidspunkt allerede anlagte sager i værste tilfælde kunne medføre et så stort tilbagebetalingskrav, at selskabet måtte gå konkurs.
Morten Messerschmidt (DF), 2025-10-22:
Jeg har jo kun perifert kendskab til, hvordan strafferetssager fungerer, men er det sådan, at hvis man har en mistænkt, så ringer man til vedkommende og siger: Undskyld, Hussein, kunne du ikke lige fremlægge alle beviserne for, at du er uskyldig?
Nadeem Farooq (RV), 2015-01-15:
Og vi er åbne over for dem, som gerne vil konkurrere på det danske arbejdsmarked, på markedet i det hele taget, og jeg tror faktisk også, at langt, langt de fleste danske lønmodtagere godt kan klare konkurrencen, så længe den er fair og på danske vilkår.
René Christensen (DF), 2021-11-11:
Det er faktisk sådan, at hvis en kommune ligger på indeks 98, så siger man, at de har et lavt serviceniveau, men det kan jo faktisk godt være, at de er rigtig, rigtig dygtige, og at de faktisk kan levere en supergod service – oplevet service – til borgerne 2 pct. billigere.
Michael Aastrup Jensen (V), 2023-12-07:
Men ligesom det var ekstremt svært at håndtere det, da Islamisk Stat bl.a. havde taget kontrol med Mosul i den nordlige del af Irak, eller da al-Qaeda havde kontrol over store byer i Afghanistan, så er det svært, når du er i kamp med en terrorbevægelse, som er ligeglad med regler.
Marianne Jelved (RV), 2002-04-17:
Når hr. Knud Erik Kirkegaard meget rigtigt beskriver aftalesystemet igen og behovet for, at aftaler holdes, må hr. Knud Erik Kirkegaard jo også have en forestilling om, at det kan være nødvendigt, at Folketinget på den ene eller den anden måde bliver inddraget, hvis aftalerne ikke holdes.
Ole Birk Olesen (LA), 2023-12-13:
Den første dagsorden handler om fremtidens velfærdssamfund – det forhold, at danskerne kræver mere og mere af deres velfærdsservice, og at de har flere og flere individuelle behov i forhold til deres velfærdsservice, og at det er meget svært at finansiere de store ønsker, som danskerne har til fremtidens velfærd inden for en ramme, der handler om skattebetaling.
Peter Skaarup (DF), 2004-03-30:
Når vi ser på, hvad der så sker ved et dansk nej, og hvad vi vil anbefale regeringen, så står det meget klart, at hvis det bliver et nej i Danmark og i andre lande, så er vi tilbage ved det udgangspunkt, vi har nu, så er der ikke nogen forfatning, så er den faldet.
Peter Skaarup (DF), 2019-11-13:
Så mit spørgsmål går egentlig på: Hvad sker der fra regeringens side i forhold til alle de her forhindringer, for det er jo den ene forhindring efter den anden, som ministeren lister op, for at gøre det rigtige og gøre det, som regeringen siger den vil gøre?
Christian Rabjerg Madsen (S), 2025-12-11:
Men det er klart, at når man gør den slags politisk, afslører man selvfølgelig også for alverden, at det ikke handler om minkavlere, og at det ikke handler om retfærdighed; det handler ikke om noget som helst andet end et meget utilsløret forsøg på at kaste smuds på statsministeren og på regeringen.
Henrik Dam Kristensen (S), 2015-03-11:
En tilsvarende familie som den, Venstre bruger i kampagnen, men hvor begge er ansat på HK-overenskomst med mindsteløn, vil have en samlet indkomst før skat på 419.000 kr. i 2014, og efter skat vil de have 24.000 kr. ekstra årligt, altså 2.000 kr. om måneden.
Helge Adam Møller (KF), 2002-01-29:
Det er altså vigtigt, at man sætter sig ind i det og derefter dokumenterer - ligesom man dokumenterer, at man kan tale og læse dansk - at nu kan man det, og derefter modtager man sit danske statsborgerskab. Så vil jeg godt føje til - det står ikke i lovforslaget, det kommer nok heller ikke til at stå i loven - og det skal være det sidste: Når det så er indført, skal det jo også være en festdag at blive dansk statsborger.
Karina Lorentzen Dehnhardt (SF), 2020-05-06:
Tanken er jo, at det stadig væk er lokale installatører og vvs'ere, som skal stå for at installere de her varmepumper, men at det selvfølgelig er kommunen, der ligesom sørger for, at det her kan blive udbredt – at der findes en eller anden finansieringsmodel, som gør, at flere bliver interesseret i det her.
Poul Fischer (DF), 2004-01-23:
Modtagerdatabasens placering i Post Danmark ankes der over i høringssvaret fra Brancheforeningen af Danske Distributionsvirksomheder, ligesom Dansk Industri kræver, at adgangen til databasen er betinget af, at oplysningerne er afgørende for markedsadgangen for den pågældende virksomhed. Dansk Folkeparti har sympati for begge synspunkter. Dansk Folkeparti hilser ligeledes velkommen, at enhedstakstprincippet fortsætter af hensyn til vore yderområder.
Kristian Thulesen Dahl (DF), 1998-11-25:
Men er ministeren ikke enig i, at der er en mindst lige så stor usikkerhed, hvis ikke større, over for, hvordan euroen kommer til at se ud med de dønninger, der er, og med de betingelser, man har givet euroen, fordi vi har en aftale med eurolandene om at spænde det her sikkerhedsnet ud?
Elisabeth Arnold (RV), 2000-03-16:
Derfor synes jeg, det sådan set er rigtigt, hvad fru Birthe Rønn Hornbech siger, at det er et lidt formynderisk forslag, for det giver faktisk et eller andet vink med en vognstang til de forældre om, at det her må de ikke gøre, for sådan gør man ikke i Danmark.
Margrethe Vestager (RV), 2001-05-09:
Jeg vil nok sige, at den store undersøgelse, som - hvis ikke jeg husker helt galt - hr. Frank Dahlgaard faktisk var årsag til blev gennemført om uro i folkeskolen, jo netop viste, at uroen er, som uroen altid har været, men måden, vi forholder os til uro på, og måden vi arbejder med uro på,
Frank Aaen (EL), 1997-12-10:
Derfor er vi positive over for lovforslaget. Vi er også enige i, at vi ikke skal forhaste os, forstået på den måde at hvis der er problemer, og det er der jo åbenlyst, bør vi give os den nødvendige tid til at få dem løst inden loven vedtages. Men jeg vil også godt sige på baggrund af den debat, der har været nu, at jeg synes, at hvis der skal gives tid til en ekstra behandling hen over jul, hvad vi er tilhængere af, så bør det være på et fælles grundlag, der går ud på, at vi er enige om, at det overordnede ansvar for ligningen af selskaber flyttes til statsligt niveau.
Birthe Rønn Hornbech (V), 2004-05-06:
Jeg skal på vegne af Venstres folketingsgruppe og, da ordføreren for Det Konservative Folkeparti, hr. Helge Adam Møller, ikke kan være til stede, også på vegne af Det Konservative Folkeparti meddele, at vi er fuldkommen enige i den redegørelse, justitsministeren har givet. Vi er selvsagt meget optaget af persondatabeskyttelse.
Sandy Brinck (S), 2004-04-20:
Hvis det er en mærkesag, må det være sådan, at vi kan regne med, at den kommer med i regeringens eget udspil, og så er den afvisning, vi hører fra Det Konservative Folkeparti i dag, alene et spørgsmål om, at det er de forkerte forfattere, der står på forslaget.
Lisbeth Bech Poulsen (SF), 2017-09-07:
Fremtidens Danmark skal være et sted, hvor få har for meget, og hvor færre har for lidt; hvor det bedre kan betale sig at arbejde end at spekulere eller arve; hvor vi giver en hjælpende hånd til dem, der ikke har et arbejde, i stedet for at udskamme dem; hvor ulighedsmønstret er brudt, så der ikke er 13 års forskel i leveår mellem to bydele i Aalborg; hvor vi indretter vores arbejdsmarked, så nedslidte og udslidte mennesker ikke skal slæbes til samtaler liggende på en sygeseng; og hvor vi faktisk forbedrer den velfærd, vi kender i dag.
Søren Søndergaard (EL), 2001-12-12:
Nu skal jeg selvfølgelig ikke være den, der videregiver Dansk Folkeparti nogle erfaringer om, hvad man kan gøre, men vi har jo haft det sådan, at hvis vi ikke kunne få det, som vi ønskede, med regeringen, men kunne få det andetsteds, så var sagen det vigtigste for os.
Villum Christensen (LA), 2016-04-28:
Jeg må sige, at der, hvor det volder størst problem for os, er i den situation, hvor det her, selvfølgelig ædle, formål med at lukke skattehuller kan komme til at påvirke en ret stor del af den investeringssum, som investeringsforeninger har med at gøre, bl.a. det forhold, at det kan være ganske svært at sælge sine investeringsbeviser igen.
Lisbeth Bech Poulsen (SF), 2016-05-12:
Det kunne være lige fra Høfde 42 til andre kemikaliesyndere, men her og nu taler vi selvfølgelig om stoffer i fødevarer, forbrugerprodukter osv. Jeg mener, det er et godt forslag, og inden jeg får spørgsmålet – som jeg egentlig synes er et lidt mærkeligt spørgsmål, men som jeg har hørt fra flere sider i salen – hvad det skal gøre godt for, vil jeg sige, at det da skal gøre det, at man skifter livsstil, at man får et wakeupcall og siger: Hov, der blev jeg godt nok overrasket over, at de konventionelle fødevarer, jeg spiser, eller de cremer eller produkter, jeg bruger, har den indvirkning på mig og mit ufødte barn.
Lone Møller (S), 2004-04-14:
Mener fru Inger Støjberg ikke, at man kunne bruge de 300 mio. kr. bedre, som vi i dag bruger i det offentlige på tilskud til tandbehandling hos private tandlæger uden reelt at have en plan for, hvordan vi også får noget forebyggelsesarbejde ind, eller hvordan vi får forbedret sundheden?
Poul Nødgaard (DF), 1998-01-14:
Jeg tror bare, at SF måske har et ekstra ærinde med det her forslag, og jeg vil godt lige have lov at citere det afsnit i bemærkningerne til forslaget, hvor der står: »Skolefritidsområdet halter også bagefter med hensyn til forældreindflydelse.
Poul Nyrup Rasmussen (S), 2002-05-21:
Der skal findes et samlet svar på verdenssamfundets enorme udfordringer: på den voksende globale ulighed; på den fortvivlende fattigdom, sygdom og lidelse og den sociale ustabilitet i verden; på de uheldige følger af verdenshandelens nuværende indretning; på de miljøproblemer, der truer fremtidige generationers velfærd og kun lader sig løse i fællesskab.
Nanna Westerby (SF), 2010-04-22:
Så SF mener altså, at der er brug for en samlet plan og en vision for, hvordan vi har tænkt os at nå de målsætninger, som vi har på uddannelsesområdet, 95-procents-målsætningen og 50-procents-målsætningen, som jo virkelig er blevet svigtet de sidste par år.
Lise von Seelen (S), 2010-03-26:
Jeg vil gerne spørge, hvor realistisk ministeren anser det for at være, at vi kan få færdigudarbejdet den liste med definitioner på alvorlig kriminalitet, som omtales i lovforslaget, sådan at vi eventuelt på en eller en måde kunne få det knyttet an til det arbejde, vi nu skal i gang med.
Carl Holst (V), 2018-03-02:
Partierne accepterer endvidere, at der som følge af skatteaftalen for 2012 sker en afdæmpet regulering af visse indkomstoverførsler i perioden 2016-2023, og endelig: Partierne kan ikke uden at opsige aftalen fremsætte eller stemme for forslag i Folketinget om at fjerne eller ændre satsreguleringen og den afdæmpede regulering i perioden 2016-2023.
Elisabeth Arnold (RV), 2001-03-21:
Jeg har på Det Radikale Venstres vegne svaret på et spørgsmål vedrørende en idé om at dele Traktaten op i to dele, hvor den ene er sværere at ændre end den anden, og jeg svarede på den måde, at for Det Radikale Venstres vedkommende er vi meget interesseret i at diskutere forenklinger, tydeliggørelser og andre måder at lave traktat på, end hvad vi har gjort indtil nu.
Morten Østergaard (RV), 2009-05-07:
Og hvis vi åbner vinduet og kigger ud i den virkelige verden, så kan vi konstatere, at formanden for Politiforbundet, Peter Ibsen, og formanden for BUPL, Henning Pedersen, i en kronik i Berlingske Tidende siger, at der er behov for, at man ikke bare laver brandslukning, men at man laver en samlet og fokuseret indsats, sådan at man vedvarende kan holde fast i de her unge mennesker.
Peter Kofod (DF), 2024-10-08:
Det, der er udfordringen ved, at EU skal begynde at give os minimumsrettigheder i arbejdsmarkedsspørgsmål, er bl.a., at det giver Domstolen en adkomst til at blande sig i noget, som vi i Danmark traditionelt har sagt er op til nogle andre myndigheder, altså at det ikke er noget, som politikere skal blande sig i, at det ikke er noget, EU skal blande sig i, men noget, hvor parterne i fællesskab har skabt nogle stærke, gode og robuste muligheder for danske lønmodtagere.
Sofie Carsten Nielsen (RV), 2021-04-13:
Men derfor og også i forlængelse af det, de tidligere spørgere spurgte om, kunne jeg egentlig godt tænke mig måske at få uddybet, hvad fru Aaja Chemnitz Larsen ser som de største muligheder for samarbejdet i rigsfællesskabet nu, hvor IA er i front.
Torsten Schack Pedersen (V), 2011-11-24:
Jeg kan berolige hr. Ole Birk Olesen med, at når vi på tirsdag behandler den buket af skatte- og afgiftsforslag, som regeringen har indgået aftale med Enhedslisten om, er vi ikke blandt de partier, der støtter dem – selvfølgelig er vi ikke det.
Tove Videbæk (KRF), 2003-04-10:
Ja, det er rigtigt, at nogle af spørgsmålene er besvaret, men meget upræcist. Så må jeg også nævne om den glidebane, som jeg for nogle medlemmers skyld helst ikke må nævne, at der er sket en glidebanereaktion, fra vi fik de syv spørgsmål og til nu, fordi der er blevet ændret fra 6 dage til 14 dage og fra alvorlige sygdomme til sygdomme, og der er også kommet noget med om kernetransplantation.
Lea Wermelin (S), 2023-05-23:
For det andet er nogle af de gevinster, vi får med – ud over, kan man sige, at havvinden er blevet så kommercialiseret, som den er, hvad den jo ikke har været tidligere, og derfor er der også en ny situation – også et spørgsmål om at sørge for at kapitalisere på de fælles havarealer, vi har i dag, også for de fremtidige generationer.
Thomas Adelskov (S), 2006-01-25:
Men hvad der var lidt interessant før, var, at socialministeren ikke ville svare på det, der var mit grundspørgsmål, nemlig at når socialministeren siger, at vi skal sikre, at psykisk syge mennesker kan komme til at leve en aktiv tilværelse, mener socialministeren så, at man har mulighed for at leve en aktiv tilværelse med 300 kr. om måneden til at forsørge sig selv for?
Frank Dahlgaard (UP), 2001-05-10:
Og så vil vi opleve her om lidt, at ikke bare Venstre og De Konservative svigter i en sag, som er så åbenlys at her burde man stemme for det forslag, men også venstrefløjen med Enhedslisten og SF og såmænd også Socialdemokratiet, som i øvrigt har en meget grøn profil, går ind for miljøet, er imod støj og røg og møg, men det møg, der sendes ud i form af pornografi på frit tilgængelige tv-kanaler, skal ikke stoppes i demokratiets og frisindets misforståede navn.
Henrik Vestergaard (V), 2003-02-25:
Med hensyn til om ting er decentrale eller centrale: Jeg har forstået forslaget sådan, at hvis nogle engagerede mennesker på en institution ønsker at etablere en madordning, så kan de ifølge fru Ritt Bjerregaards forslag søge en central pulje, måske få et ja og så gå i gang.
Sara Emil Baaring (S), 2025-04-24:
Det er derfor, jeg er så frygtelig stolt over den aftale, som vi har lavet, og som kommer ud at virke sådan rigtigt for alvor her den 1. august, hvor der bliver kortere skoledage, og hvor der bliver mulighed for, at skolen kan flytte ressourcer på tværs af hele skolen i det, vi kalder timebanken, så man kan sætte ind der, hvor der virkelig er brug for det, og hvor man måske kan vælge at bruge midler på noget andet end undervisning, f.eks. noget mere støtte, hvis det er det, der er brug for.
Anne Baastrup (SF), 1997-12-12:
Så når hr. Brian Mikkelsen ikke mener, der er sket noget som helst siden sidst, så er svaret: Nej, der er netop ikke sket noget som helst siden sidst, fordi arbejdsministeren har betroet Arbejdstilsynet, at det ikke er den måde, man arbejder på. Og der står et enigt Folketing bag, så den sag bliver ikke gentaget.
Helle Thorning-Schmidt (S), 2009-10-08:
Jeg må sige, at jeg var meget skuffet over Venstre, da man i valgkampen i 2007 sagde til mig, at jeg puttede med det, og at det var os, der ville løbe fra løfter om skat, hvorefter man lige efter valget løb fra alle løfter, når det handlede om skattepolitik, og gik i gang med den skattereform, man havde lovet man ikke ville gå i gang med, og ændrede rentefradraget, selv om man havde lovet, at man ikke ville røre ved det.
Martin Lidegaard (RV), 2004-03-10:
Jeg vil gerne spørge ministeren, om han synes, det er en normal fremgangsmåde, at man bestiller en rapport med høringsfase, og før rapporten er færdig og høringssvarene er kommet ind og indarbejdet, så tager man en beslutning fra ejerkredsens side, før der overhovedet foreligger nogen rapport.
Christoffer Aagaard Melson (V), 2019-12-04:
Hvilket signal synes ministeren det sender til erhvervet, at ministeren trods alt så lang tid inde i sin gerning ikke kan komme med et eneste konkret forslag til, hvordan man forbedrer rammevilkårene for et erhverv, som i højere og højere grad bliver konkurrenceudsat fra hele verden?
Elsebeth Gerner Nielsen (RV), 2003-05-06:
Jeg er også enig med fru Birthe Rønn Hornbech i, at ét tvangsægteskab er et for meget, og det er baggrunden for, at vi også foreslår, at så må vi altså lave en særlig indsats målrettet tvangsægteskaberne, og det er baggrunden for vores forslag om, at vi skal have det ind i lovgivningen.
Helge Adam Møller (KF), 2003-01-23:
Til fru Elisabeth Arnold, der var sådan lidt bange eller nervøs, når jeg kiggede ud i fremtiden: Jamen jeg ved bare, at på mange områder som f.eks. på miljøområdet arbejder vi tættere sammen, på trafikområdet, forsvarsområdet - og selvfølgelig gør vi det da også med hensyn til det politimæssige samarbejde om 20 år, ellers ville der da være et eller andet galt med os.
Frank Jensen (S), 2004-06-03:
Vi vil ikke gennemføre noget hop i ejendomsværdibeskatningen, der gør, at mennesker må gå fra hus og hjem, og derfor er vores betingelse for at gennemføre en ophævelse af det skattestop, der i dag er pålagt ejendomsværdibeskatningen, at vi samtidig får sat beskatningen af arbejdsindkomst ned i et sådant omfang, at det langt overstiger merbeskatningen af ejendomsværdien.
Per Clausen (EL), 2010-03-16:
Det forudsætter, tror jeg, at man ikke forsøger at hente kapitalen på det internationale kapitalmarked, men forsøger at etablere nogle ordninger, der gør, at landbruget kan blive selvfinansierende og gerne – siger Enhedslisten – med en vis offentlig indblanding, men det siger jeg jo forsigtigt, for jeg ved, at det kan hensætte nogle i panik, når man nævner det, men jeg tror på den anden side, at det er nødvendigt.
Pia Adelsteen (DF), 2016-04-19:
Altså, man har forslag om at frikøbe arealer til naturzone, man vil genetablere stenrev og muslingebanker, lave omlægning af kystnære landbrugsarealer fra dyrkning til naturformål, permanent udtagning af landbrugsjord, der skal anvendes til at beskytte og binde fragmenteret natur sammen,
Finn Sørensen (EL), 2016-05-10:
Er ordføreren enig i, at hvis der ikke kommer mange flere ledige job, som de her 170.000 ledige, vi har i forvejen, kan søge; at hvis man ikke sætter nogen begrænsninger ind over for arbejdsgivernes mulighed for at misbruge flygtningene som billig arbejdskraft, så er der en overhængende fare for, at det er det, der kommer til at ske?
Henning Hyllested (EL), 2018-12-12:
DSB er jo en 100 pct. statsligt ejet virksomhed, hvor staten udøver sit ejerskab gennem transportministeren, og hvordan man end vender og drejer det, så er løn- og arbejdsforholdene i virksomheden afgørende for, hvordan DSB rent faktisk kan udvikle sig.
Karen Hækkerup (S), 2014-01-31:
Men et forhold er spørgsmål om fastlæggelse af, hvilke omkostninger der reelt er tale om, et andet og efter min opfattelse mindst lige så væsentligt er, at forslaget rejser et meget principielt spørgsmål om, hvilke omkostninger borgere skal kunne pålægges i forbindelse med en strafforfølgning.
Torsten Schack Pedersen (V), 2018-01-23:
Hvis ikke vi har en ordentlig beskyttelse af forretningshemmeligheder, undermineres tilliden til, at man foretager de ting, og det vil sådan set stille vores samfund dårligere, hvis ikke gode ideer bliver omsat, fordi man ikke kan være sikker på, at man kan opretholde den værdi, der skal bruges for at skabe dem, hvis de forretningshemmeligheder, man har, kompromitteres.
Jørn Neergaard Larsen (V), 2016-02-04:
Vi er parat til at undersøge alle muligheder, men som jeg har skitseret, kan jeg, hvis man taler om barselsudligningsfonde for selvstændige, kun se muligheden som en frivillig ordning, enten etableret af de selvstændige selv eller som en frivillig ordning, der bliver knyttet til Barsel.dk.
Frank Jensen (S), 2001-03-28:
Der er nok nogle grænser her, som man skal forstå at sætte, og det tror jeg også bliver udgangspunktet under udvalgsbehandlingen, og det vil vi deltage aktivt i for at få sat nogle grænser, der sikrer, at man i hvert fald ikke går over stregen, hvilket vi mener er tilfældet i USA.«
Elsebeth Gerner Nielsen (RV), 2002-05-28:
Med det udgangspunkt vil jeg spørge, om der nu er en fare for - og det tror jeg ikke der er, men jeg vil gerne have, at hr. Eyvind Vesselbo bekræfter det - at Dansk Byplanlaboratorium bliver nedlagt, fordi det nu kommer med et høringssvar, regeringen ikke kan lide.
Troels Ravn (S), 2012-04-17:
Folketinget finder det vigtigt, at alle elever får et højt fagligt udbytte, og konstaterer, at regeringen har iværksat et serviceeftersyn af gymnasiereformen, som skal understøtte både høj faglighed, levende demokrati, alsidige kompetencer og høj gennemførsel i de gymnasiale uddannelser.
Magnus Heunicke (S), 2023-04-13:
Det vil være det største og mest omfattende forbud mod den her slags stoffer i EU's historie med så mange tusind stoffer, man hiver ud af markedet, og samtidig vil det, fordi EU-markedet er så stort, være og er det allerede nu et meget, meget stærkt signal til industrien, der selvfølgelig er interesseret i at være til stede på det europæiske marked, om at finde nye løsninger uden PFAS, som jo i årtier har været brugt, fordi de har nogle egenskaber, man har brug for i nogle produkter.
Kristian Thulesen Dahl (DF), 2001-03-21:
Derfor må jeg bede statsministeren forholde sig til, at udviklingsministeren klokkerent i Folketinget den 27. februar konstaterer, at antallet af illegale indvandrere er stærkt stigende og også stærkt stigende til de lande, der på det tidspunkt, hvor tallene stiger kraftigt, er medlemmer af Schengensamarbejdet.
Kaare Dybvad Bek (S), 2021-10-13:
Jamen jeg kan kun opfordre ordføreren til at læse den evaluering, der er lavet, af planloven, og læse det, der står, som bl.a. er, at når man laver de her aflastningscentre, forventer man en stigende efterspørgsel efter kvadratmeter til detailhandel, hvilket jo netop i lyset af det, der bliver sagt omkring nethandel, er naivt – for nu at blive i temaet.
Carolina Magdalene Maier (ALT), 2017-03-29:
Noget, som ikke er adresseret direkte her i ligestillingsredegørelsen, og som vi i Alternativet synes er rigtig vigtigt og også handler om det her med vidensperspektivet, er, at vi på politisk niveau i Danmark har en tendens til, at når vi diskuterer ligestilling, bruger vi vores egne personlige erfaringer som argumenter, eller vi bruger historier eller følelser fra vores eget liv eller nogen vi kender.
Thomas Adelskov (S), 2003-02-04:
Hvis ikke man stemmer for Dansk Folkepartis forslag, så er de også ligeglade, så lægger de armene over kors og vil ikke være med. Her var der rent faktisk nogle muligheder for at give i særdeleshed et amt, som havde ønsket flere penge, bl.a. til sygehuse, psykiatriske sengepladser, muligheden for rent faktisk at hæve skatten, i øvrigt i lighed med den skattestigning, som tidligere er blevet gennemført i en række amter, bl.a. indenrigsministerens, i de foregående 4 år, hvor Vestsjællands Amt og Frederiksberg Kommune ikke hævede skatten.
Morten Bødskov (S), 2013-12-03:
For så vidt angår forslaget om at arbejde for en revision af EU-reglerne, synes jeg, det er vigtigt at gøre opmærksom på, at de nye EU-regler om overførsel, hvis man bevæger sig ind på den vej, selvfølgelig vil være omfattet af vores retsforbehold.